কেকি অধিকারী
কেকী অধিকারী (নেপালি: केकी अधिकारी) হলেন একজন নেপালি চলচ্চিত্র অভিনেত্রী এবং পেশাদার মডেল। তিনি অসংখ্য সঙ্গীত-ভিডিও, টেলিভিশন বিজ্ঞাপন, কাগুজে বিজ্ঞাপন এবং এক ডজনেরও বেশি নেপালি চলচ্চিত্রে কাজ করেছেন। রূপোলি পর্দায় আসার আগে তিনি বেশ কয়েকটি সঙ্গীত-ভিডিও দিয়ে কর্মজীবন শুরু করেছিলেন। রাজ বল্লভ কৈরালার বিপরীতে স্বর চলচ্চিত্রে অভিনয়ের মাধ্যমে তিনি চিত্রজগতে তার অভিনয়ের সূচনা করেছিলেন। পরবর্তীতে তিনিআই অ্যাম স্যরি এবং মসান, মায়াকো বারেমা, মহাসুশ, বিতেকা পল এবং মেরো বেস্ট ফ্রেন্ড চলচ্চিত্রে অসাধারণ আভিনয়ের জন্য প্রশংসা কুড়িয়েছিলেন। সম্প্রতি তিনি লেখক ও গবেষক সত্যমোহন জোশির লেখা ঐতিহাসিক নাটক চারুমতীর মাধ্যমে থিয়েটারে আত্মপ্রকাশ করেছেন।